Anexa nr. 2

**PRODUSE ALIMENTARE PE A CĂROR ETICHETĂ TREBUIE**

**SĂ FIGUREZE UNA SAU MAI MULTE MENŢIUNI SUPLIMENTARE**

**1. Produse alimentare ambalate în anumite gaze**

|  |  |
| --- | --- |
| Produse alimentare a căror durabilitate a fost extinsă prin utilizarea gazelor de ambalare autorizate | „Ambalate în atmosferă protectoare.” |

**2. Produse alimentare care conţin îndulcitori**

|  |  |
| --- | --- |
| 1. Produse alimentare care conţin unul sau mai mulți îndulcitori | Menţiunea „cu îndulcitor(i)” însoţeşte numele produsului alimentar |
| 2. Produse alimentare care conţin atît adaos de zahăr, cît şi unul sau mai mulți îndulcitori | Menţiunea „cu zahăr (zaharuri) şi îndulcitor(i)” trebuie să fie adăugată la denumirea produsului alimentar |
| 3. Produse alimentare care conţin aspartam şi/sau aspartam-acesulfam | Menţiunea „conţine aspartam (o sursă de fenilalanină)” trebuie să apară pe etichetă în cazurile în care aspartamul/sarea aspartam-acesulfam este inclus/inclusă în lista de ingrediente doar prin referirea la numărul E.  Menţiunea „conţine o sursă de fenilalanină” trebuie să apară pe etichetă în cazurile în care aspartamul/sarea aspartam-acesulfam este inclus/inclusă în lista de ingrediente cu denumirea sa |
| 4. Produse alimentare care conţin mai mult de 10% de polioli adăugaţi | „Consumul excesiv poate cauza efecte laxative.” |

**3. Produse alimentare care conţin acid glicirizinic ori sarea sa de amoniu**

|  |  |
| --- | --- |
| 1. Produsele zaharoase sau băuturile care conţin acid glicirizinic ori sarea sa de amoniu, din cauza adaosului unei/unor substanţe precum planta de lemn dulce *Glycyrrhiza glabra*, într-o concentraţie de 100 mg/kg sau 10 mg/l sau mai mult | Menţiunea „conţine lemn dulce” se adaugă imediat după lista ingredientelor, cu excepţia cazului în care termenul „lemn dulce” se află deja pe lista ingredientelor sau în denumirea produsului alimentar. În lipsa unei liste a ingredientelor, menţiunea figurează alături de denumirea produsului alimentar |
| 2. Produsele zaharoase care conţin acid glicirizinic ori sarea sa de amoniu în urma adaosului unei/unor substanţe precum planta de lemn dulce *Glycyrrhiza glabra*, într-o concentraţie de 4 g/kg sau mai mult | Menţiunea „conţine lemn dulce – persoanele care suferă de hipertensiune ar trebui să evite consumul excesiv” se adaugă imediat după lista ingredientelor. În lipsa unei liste a ingredientelor, menţiunea figurează alături de denumirea produsului alimentar |
| 3. Băuturi care conţin acid glicirizinic ori sarea sa de amoniu în urma adaosului unei/unor substanţe precum planta de lemn dulce *Glycyrrhiza glabra* într-o concentraţie de 50 mg/l sau mai mult ori de 300 mg/l sau mai mult, în cazul băuturilor cu o concentraţie alcoolică mai mare de 1,2% în volum [**(1)**](http://eur-lex.europa.eu/legal-content/RO/TXT/?qid=1452859138423&uri=CELEX:02011R1169-20140219#E0043) | Menţiunea „conţine lemn dulce – persoanele care suferă de hipertensiune ar trebui să evite consumul excesiv” se adaugă imediat după lista ingredientelor și figurează alături de denumirea produsului alimentar |

**4. Băuturi cu conţinut ridicat de cafeină și produse alimentare cu**

**adaos de cafeină**

|  |  |
| --- | --- |
| 1. Băuturile, cu excepţia celor pe bază de cafea, ceai sau extract de cafea ori ceai, atunci cînd denumirea produsului alimentar include termenul „cafea” sau „ceai”, care:  a) sînt destinate consumului fără modificări şi conţin cafeină, oricare ar fi sursa acesteia, într-o proporţie mai mare de 150 mg/l; sau  b) sînt sub formă de concentrat sau în formă deshidratată şi, după reconstituire, conţin cafeină, oricare ar fi sursa acesteia, într-o proporţie mai mare de 150 mg/l | Menţiunea „Conţinut ridicat de cafeină. Nu se recomandă pentru copii sau femeile însărcinate ori care alăptează.” se află în acelaşi cîmp vizual ca şi denumirea băuturii, urmată de menţionarea, între paranteze şi  în conformitate cu art. 11 alin. (1),  a conţinutului de cafeină exprimat în mg  per 100 ml |
| 2. Alte produse alimentare, cu excepția băuturilor în cazul cărora se adaugă cafeină în scop fiziologic | Menţiunea „Conţine cafeină. Nu se recomandă pentru copii sau femeile însărcinate” se află în acelaşi cîmp vizual ca şi denumirea produsului alimentar, urmată de menţionarea, între paranteze şi în conformitate cu art. 11 alin. (1) din prezenta lege, a conţinutului de cafeină exprimat în mg per 100 g/ml. În cazul suplimentelor alimentare, conţinutul de cafeină se exprimă per porţie, așa cum se recomandă pentru consumul zilnic pe etichetă |

**5. Produse alimentare cu adaos de fitosteroli, esteri de fitosterol, fitostanoli sau esteri de fitostanol**

|  |  |
| --- | --- |
| Produse alimentare sau ingrediente alimentare cu adaos de fitosteroli, esteri de fitosterol, fitostanoli sau esteri de fitostanol | 1. Menţiunea „cu adaos de steroli vegetali” sau „cu adaos de stanoli vegetali” se află în acelaşi cîmp vizual cu denumirea produsului alimentar  2. În lista ingredientelor este menţionată cantitatea de fitosteroli, esteri de fitosterol, fitostanoli sau esteri de fitostanol adăugaţi (exprimată în procente sau grame de steroli/stanoli vegetali liberi la 100 g sau la 100 ml de produs alimentar)  3. Se menţionează că produsul alimentar este destinat persoanelor care necesită un tratament vizînd nivelul colesterolului  4. Se semnalează că pacienţii care urmează un tratament de reducere a nivelului colesterolului ar trebui să consume produsul doar sub supraveghere medicală  5. Se semnalează, în mod vizibil, că este posibil ca produsul alimentar să nu fie adecvat din punct de vedere nutriţional pentru femeile însărcinate, cele care alăptează şi pentru copiii sub cinci ani  6. Se recomandă să se folosească produsul alimentar în cadrul unui regim echilibrat şi variat, care să conţină un consum regulat de fructe şi legume, pentru a ajuta la menţinerea nivelului carotenoidelor  7. În acelaşi cîmp vizual cu menţiunea prevăzută la pct. 3 apare o menţiune prin care se recomandă să se evite un consum mai mare de 3 g/zi de steroli/stanoli vegetali adăugaţi  8. Este inclusă o definiţie a porţiei de produs alimentar sau de ingredient alimentar (preferabil în g sau ml) cu o menţiune privind cantitatea de sterol/stanol vegetal conţinută de fiecare porţie |

**6. Carne congelată, preparate din carne congelate şi produse pescăreşti netransformate congelate**

|  |  |
| --- | --- |
| Carne congelată, preparate din carne congelate şi produse pescăreşti netransformate congelate | Data congelării sau data primei congelări în cazul în care produsul a fost congelat de mai multe ori, în conformitate cu pct. 4 din anexa nr. 9 |

**(1)** Nivelurile se aplică produselor prezentate drept gata pentru consum sau celor reconstituite potrivit instrucţiunilor producătorilor.